ועדת הכספים, כנסת 20, פרוטוקול מספר 889, 2017-12-19 11:30

משה גפני: שלום לכולם, אני פותח את הדיון.

משה גפני: הנושא – שינויי בתקציב לשנת 2017.

משה גפני: יש שתי רביזיות.

משה גפני: חבר הכנסת עודד פורר הסיר את הרביזיות אבל יש עדיין רביזיות שהתבקשו.

משה גפני: שתי הבקשות לרביזיה - - -

מיקי רוזנטל: חבר הכנסת מיקי זוהר לא נמצא כאן.

משה גפני: מספר הרביזיה הראשונה – 175.

משה גפני: דירה להשכיר.

משה גפני: מי בעד?

משה גפני: מי נגד?

משה גפני: בעד – מיעוט

משה גפני: נמנעים – אין הרביזיה לא התקבלה.

משה גפני: הרביזיה ירדה.

משה גפני: 176 עד 177.

משה גפני: בעד – מיעוט

משה גפני: נמנעים – אין הרביזיה לא התקבלה.

משה גפני: הרביזיה לא התקבלה.

משה גפני: 04-018.

משה גפני: עודפים של הלמ"ס.

משה גפני: זו רביזיה שלי.

משה גפני: מי בעד הרביזיה?

משה גפני: ירים את ידו.

משה גפני: בעד – רוב

משה גפני: נמנעים – אין הרביזיה התקבלה.

משה גפני: הרביזיה התקבלה.

משה גפני: 09008 יש בקשה של רביזיה שלי.

משה גפני: מי בעד הרביזיה?

משה גפני: מי נגד?

משה גפני: בעד – רוב

משה גפני: נמנעים – אין הרביזיה התקבלה.

משה גפני: הרביזיה התקבלה.

משה גפני: אנחנו נגיע לסעיף ונדון עליו.

משה גפני: מספר פנייה לוועדה – 179-180, 211-219.

משה גפני: משרד ראש הממשלה.

<חזי כהן: מדובר בפנייה לתגבור משרד ראש הממשלה בסך של 30,077,000 שקל לתוכניות כפי שמפורט לכם להלן, בין היתר 60 מיליון לטיסות ראש הממשלה.

<חזי כהן: 89 מיליון למטוס ראש הממשלה ושינויים נוספים.

<חזי כהן: 13 מיליון בהתאם להחלטת ממשלה לחיזוק הקשרים הכלכליים עם הודו ותגבורים נוספים כפי שמפורט לכם.

מיקי רוזנטל: למה צריך תוספת של 60 מיליון שקלים לנסיעות ראש הממשלה?

מיקי רוזנטל: כבר בשנה הקודמת הוא נסע הרבה מאוד.

מיקי רוזנטל: למה?

<חזי כהן: מדובר בתקציב שמועבר בהתאם לקצב הביצוע בפועל.

<חזי כהן: השנה היה קצב ביצוע גבוה יותר גם בגלל פריסת התחייבויות משנים קודמות שמבוצעות השנה, וגם בגלל טיסות בפועל, יותר טיסות.

מיקי רוזנטל: 60 מיליון שקל?

מיקי רוזנטל: טיסה בממוצע של ראש הממשלה עולה 7-6 מיליון שקלים.

אורן אסף חזן: כל טיסה?

מיקי רוזנטל: כן, בגלל כל מה שמסביב.

מיקי לוי: בגלל האבטחה והכל.

<חזי כהן: העלות של הטיסות נעה בין מיליון ל-10 מיליון, תלוי בטיסה.

אורן אסף חזן: אם יהיה מטוס לראש הממשלה זה יעלה פחות?

<חזי כהן: ודאי.

<חזי כהן: התגבור הזה ירד, הצורך בתגבור יירד.

<חזי כהן: עדיין יהיה צורך לתפעל את המטוס בעלות גבוהה.

אורן אסף חזן: השאלה אם העלות תהיה יותר נמוכה.

<דרורית שטייניץ: כן.

<דרורית שטייניץ: העלויות יהיו יותר נמוכות.

אורן אסף חזן: יש צפי מתי זה יקרה?

<דרורית שטיינמץ: באמצע שנת 2018.

מיקי לוי: אני רוצה לעשות חשבון - - -

<קריאות: - - -

מיקי לוי: למיטב זכרוני הוא עלה 230 או 240 מיליון.

<חזי כהן: בשנת 2016 העברנו 178 מיליון.

<חזי כהן: בפנייה כרגע אנחנו מעבירים 89 מיליון לרכישת המטוס, ובשנה הבאה, ב-2018, 89 מיליון נוספים.

<חזי כהן: זו הפעימה האחרונה.

<חזי כהן: 365 מיליון.

אורן אסף חזן: את אמרת 200 - - -

<דרורית שטייניץ: לא.

<דרורית שטייניץ: עלות הרכישה.

<דרורית שטייניץ: הוא מדבר על תקצוב כל הפרויקט, כולל 5 שנים תפעול שוטף שלו.

<דרורית שטייניץ: זה לא הסכומים שאתה מדבר עליהם.

אורן אסף חזן: הוועדה רוצה לדעת את האמת.

מיקי רוזנטל: המספרים - - - חלק מהעלויות לא יורד בגלל שהאבטחה ממשיכה להיות בעלויות הנסיעה, וכו'.

מיקי רוזנטל: האחזקה יורדת, הטיסות עצמן יהיו יותר זולות.

מיקי רוזנטל: אבל הנסיעה עצמה זה לא רק המטוס.

<דרורית שטייניץ: יש מלונות, יש אבטחה.

משה גפני: אני התבקשתי בקדנציה הקודמת שלי כיושב-ראש ועדה על ידי חבר האופוזיציה לאשר כאן את רכישת המטוס.

משה גפני: אני לא הייתי שלם עם זה - - -, הנושא הזה הוא - - - זה ברור לחלוטין שאם רוכשים מטוס הרבה סעיפים שיורדים.

אורן אסף חזן: זה מה שניסיתי לשאול, רק שאלה אחת קטנה: הכסף הזה שאתם מבקשים זה על נסיעות רטרואקטיבית, או על משהו עתידי.

<דרורית שטייניץ: רטרואקטיבי.

אורן אסף חזן: איך קורה שאנחנו מגיעים למצב פעם אחר פעם שאנחנו צריכים לאשר כספים?

אורן אסף חזן: מה זו ההתנהלות הזו?

משה גפני: אני מוחה על זה בכל תוקף, אבל רוצה להגיד לך משהו סתם, שלא קשור לדיון פה.

משה גפני: ראש ממשלה צריך לנסוע דחוף לגיאורגיה כדי לכונן יחסים בין מדינת ישראל לבין גיאורגיה.

משה גפני: אז אני מציע שבמשרד ראש הממשלה יחכו עד שחברי הוועדה פה יסכימו לאשר את התקציב הזה כי לא כולם קיבלו את הכסף הקואליציוני.

אורן אסף חזן: אני מסכים.

אורן אסף חזן: זה המשפט הבא.

אורן אסף חזן: אבל לפני הנסיעה החשובה, אולי בגלל שלא רוצים לתת לנו כספים קואליציוניים, וזה הכל פיקציה – הרי כותרות היו.

אורן אסף חזן: בעיתון סופר שקיבלנו מיליונים, גם ברדיו וגם בטלוויזיה.

אורן אסף חזן: אבל אני רוצה להבין למה בתכנון, מלכתחילה – כי כל שנה באים ומבקשים עוד כסף, למה לא מתכננים את זה אחרת?

משה גפני: אני מבקש שמכאן ואילך – תביאו את התוכנית לוועדה .

משה גפני: אל תביאו העברות שאתם מבקשים בדיעבד.

משה גפני: זה קורה, אגב, לא רק אצל ראש הממשלה.

משה גפני: יש פה גם פניות שכבר בוצעו.

משה גפני: אני לא רוצה להיכנס לעניין הזה, זה קורה גם אצל נשיא המדינה שאנחנו מאשרים נסיעות שהיו לפני שנה.

משה גפני: אני לא מקבל את הגישה הזו, אני מבקש שהדברים יובאו קודם.

משה גפני: יהיה שלב שבסוף גם אני אתעצבן.

אורן אסף חזן: אני רוצה לומר לפרוטוקול שלא יתפרש חלילה כאילו אנחנו מתנגדים לנסיעות.

אורן אסף חזן: הנסיעות האלה נחוצות, ראש הממשלה עושה מצוין שהוא מבקר בכל העולם ומחזק את מדינת ישראל.

משה גפני: מספר הפניה – העמוד הראשון 211 עד 219.

משה גפני: מי בעד אישור הפניות?

משה גפני: בעד – 5

משה גפני: נמנעים – אין

משה גפני: 5 בעד, 4 נגד.

משה גפני: הפניות אושרו.

אורן אסף חזן: אני לא מצביע כי נמאס לי להיות חותמת גומי בוועדה הזו כשמבטיחים לנו - - - רביזיה.

משה גפני: אני לא עושה רביזיה.

אורן אסף חזן: היושב-ראש מבקש ממני לבטל את הרביזיה?

משה גפני: כן.

משה גפני: אני מבקש ממך.

משה גפני: היום חנוכה, אנחנו צריכים עוד לעלות למליאה, אני לא הולך עכשיו לשחק עם זה.

אורן אסף חזן: אבל זה כל פעם מגיע לזה.

משה גפני: אבל אני יותר עצבני ממך, עם כל הכבוד.

משה גפני: אני לא אביא עכשיו.

אורן אסף חזן: אני לא רואה אותך עצבני.

משה גפני: אני אשב אתך אחרי זה ותראה.

אורן אסף חזן: אז בוא נשב עכשיו חמש דקות.

אורן אסף חזן: זה דורש התייעצות סיעתית.

משה גפני: 184 עד 187.

<מעיין ספיבק: הפנייה הזו נועדה לתגבור תקציב משרד הפנים ב-42,974 אלפי שקלים במזומן.

<מעיין ספיבק: 43,000 אלפי שקלים בהרשאה להתחייב.

משה גפני: זה גם ההתיישבות הצעירה?

<מעיין ספיבק: לא.

אורן אסף חזן: איזה סעיף?

<מעיין ספיבק: 06.

<מעיין ספיבק: ו-15 חודשי עבודה בלתי צמיתה.

<מעיין ספיבק: עיקרי הפנייה – 35,500 אלפי שח עבור היערכות לשעת חירום, 11,000 שח עבור מחשוב, דיור ורכב בהתאם להצגת תוכניות על ידי המשרד.

<מעיין ספיבק: הפירוט מולכם.

משה גפני: יש שאלות?

מיקי רוזנטל: מה זה המחשוב?

<ליאת פרוינד שפרן: מדובר על שדרוג תשתיות מחשוב – מערכות אחסון, גיבוי.

מיקי רוזנטל: אנחנו אישרנו לכם לא מזמן תקציב נרחב לקראת היערכות לבחירות ואני רואה שיש כאן עוד 9 מיליון שקלים - - -

<ליאת פרוינד שפרן: היערכות לבחירות המוניציפאליות.

אורן אסף חזן: מה יקרה אם זה לא יעבור?

<ליאת פרוינד שפרן: יהיה קשה מאוד להיערך.

<ליאת פרוינד שפרן: אנחנו כבר עכשיו ב-delay.

אורן אסף חזן: אתם לא הייתם מוכנים לזה ש-2016 היא שנת בחירות?

אורן אסף חזן: הרי במוניציפאלי המועד הוא קבוע,, לא כמו פה שכל שנתיים יש בחירות.

<ליאת פרוינד שפרן: כמובן שאנחנו יודעים ועושים את כל ההיערכות אבל יש כספים שאמורים להתקבל השנה והם עוד לא עברו בוועדה.

אורן אסף חזן: עוד פעם ההתנהלות הזאת, היא לא תקינה.

משה גפני: מי בעד אישור הפניות?

משה גפני: ירים את ידו.

משה גפני: בעד – 6

משה גפני: נמנעים – אין פניות 184–187 אושרו.

משה גפני: 6 בעד, הפניות אושרו.

משה גפני: אנחנו בעמוד 30.

משה גפני: פנייה 188 עד 191 – המוסדות להשכלה גבוהה.

<מיכל גלברט: הפנייה נועדה להעביר 313 מיליוני שקל לתקציב מערכת ההשכלה הגבוהה בהתאם לביצוע בפועל של התוכנית הרב שנתית והתקציב הדרוש לשנת הלימודים תשע"ח.

<מיכל גלברט: הפירוט: סך של 80 אלף אלפי שקל עבור פיתוח פיזי של המוסדות להשכלה גבוהה.

<מיכל גלברט: סך של 42 מיליוני שקל לצורך שדרוג של תשתיות הוראה ומחקר.

<מיכל גלברט: סך של 35 מיליון שקלים עבור הגדלת כמויות הסטודנטים במקצועות ההנדסה.

<מיכל גלברט: סך של 30 מיליון שקל עבור קידום נגישות לבעלי מוגבלויות במוסדות להשכלה גבוהה.

<מיכל גלברט: סך של 30 מיליון שקל בהתאם לגידול במספר המכסות בשנת הלימודים תשע"ח.

<מיכל גלברט: סך של 30 מיליון שקל עבור תוספות למודל המחקר.

<מיכל גלברט: סך של 23 מיליון שקל עבור פרויקטים בתחום חברה וקהילה.

<מיכל גלברט: 17 מיליון שקל עבור מענקי קליטה לסגל מצטיין באוניברסיטאות.

<מיכל גלברט: 11 מיליון עבור שילוב סטודנטים מהפריפריה בתחומי ההייטק וההנדסה.

<מיכל גלברט: 8 מיליון שקלים עבור תוכנית הישגים לחברה הערבית.

<מיכל גלברט: 2.25 מיליון שקל עבור קידום בינלאומיות במוסדות להשכלה גבוהה וסך של 600 אלפי שקל עבור קידום נשים במערכת ההשכלה הגבוהה.

מיקי לוי: זה לשנה הנוכחית?

<מיכל גלברט: כן.

<מיכל גלברט: הכל לתשע"ח.

משה גפני: מאיפה הכסף?

משה גפני: 313 מיליון.

<מיכל גלברט: מכמה מקורות: 137.6 מיליון מגיע מתמיכות בענפי המשק, הרוב מגיע ממענקי מחקר ופיתוח מתקדמים, שזה בעצם עודפים שיש מעבר למה שיש בסיכום התקציבי מול הרשות לחדשנות.

משה גפני: אתם מורידים 60 מיליון שקל מים המלח.

<מיכל גלברט: נכון.

<מיכל גלברט: זה אי מימוש שיש השנה.

<מיכל גלברט: הכסף הזה כן מתוקצב בתקציב 18 כך שככל הפרויקט יתקדם הוא יתוקצב ב-2018.

איתן ברושי: אין דבר כזה.

איתן ברושי: מאיפה את יודעת מה מתוקצב ב-18?

מיקי רוזנטל: אני אגיד לך – בגלל שמדובר בתקציב רב שנתי ויש לו סכום קבוע של 3 ומשהו מיליארד שקלים שהמדינה צריכה להשתתף ב-20% ממנו – גריעה מזה אחר כך מקצצת את התקציב ל - - -

משה גפני: מה את עונה על זה?

משה גפני: התקציב בים המלח הוא רב שנתי.

משה גפני: אם אנחנו מורידים 60 מיליון – אחרי זה יחסר כסף.

<מיכל גלברט: המדינה מחויבת לסכום הזה.

<מיכל גלברט: זאת אומרת שאם הפרויקט יתבצע ב-2018 - - -

מיקי רוזנטל: נכון, זו בדיוק הבעיה.

מיקי רוזנטל: זאת אומרת שאם אנחנו מעבירים את זה מהסעיף של השנה ובשנה הבאה יש קיצוץ flat – הלך הכסף.

מיקי רוזנטל: זה בדיוק העניין.

<מיכל גלברט: אבל יש התחייבות לסכומים במסגרת תקציב דו שנתי.

מיקי רוזנטל: אבל עכשיו, אם אנחנו מאשרים את ההעברה מהכסף הזה מסעיף אחר - - -

<מיכל גלברט: הכסף הזה לא יבוצע השנה.

<מיכל גלברט: אנחנו נמצאים בסוף דצמבר, אם הוא לא - - -

משה גפני: אבל ייגרע בשנה הבאה, זה מה שאומר חבר הכנסת רוזנטל.

<מיכל גלברט: לא.

<מיכל גלברט: תהיה עמידה בסיכומים, ואם הסכום לא נוצל - - - יתוקצב במלואו.

משה גפני: מי בעד אישור הפניות 188 עד 191?

משה גפני: בעד – 7

משה גפני: נמנעים – אין

משה גפני: תודה.

משה גפני: הפניות אושרו.

משה גפני: יש התחייבות שלך לפרוטוקול שהתקציב של ים המלח לא ייגרע.

משה גפני: השנה כבר אי אפשר לבצע את זה, אבל בשנה הבאה הוא לא ייגרע, הסכום של ה-160 מיליון שקל שאישרנו להוריד עכשיו.

משה גפני: זה בעקבות ההתחייבות שלך.

<מיכל גלברט: אני אגיד שאנחנו בסוף שנת 2017, הכסף לא ימומש עד סוף השנה - - -

משה גפני: זו התחייבות ממשית?

משה גפני: לא יבוא מישהו מעליך ויגיד – הורדנו את הכסף?

<מיכל גלברט: לא, הכסף ירד ב-2017 בגלל אי מימוש - - -

משה גפני: את זה הבנתי.

משה גפני: מה ששאל חבר הכנסת רוזנטל – האם בשנה הבאה, ב-2018 יבואו ויגידו – זה פחות 160 מיליון.

<מיכל גלברט: ככל הידוע לי זה אמור להיות מתוקצב - - -

משה גפני: תוכלי לתת לי תשובה חד משמעית?

<מיכל גלברט: בהחלט.

משה גפני: אז אני רוצה את התשובה הזו ואני מגיש רביזיה.

משה גפני: ברגע שאני אקבל תשובה חד משמעית אני מסיר את הרביזיה.

משה גפני: 192 – מענקי בינוי ושיכון.

<יובל טלר חסון: הפנייה נועדה לתקצוב הוצאה בסך של 199 מיליון שקל למימון פעילות הסיוע בשכר דירה בהתאם לביצוע בפועל.

<יובל טלר חסון: במהלך השנה האחרונה חל גידול במספר הפונים לקבלת סיוע בשכר דירה.

<יובל טלר חסון: בהתאם לכך נדרש מימון של הגירעון שנוצר בתוכנית של סיוע בשכר דירה, ולכן אנחנו מתקצבים את זה בפנייה הזו.

משה גפני: שאלות.

משה גפני: מי בעד אישור הפנייה?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפניה אושרה.

משה גפני: 193 עד 194 ו-206.

<חזי כהן: הפנייה נועדה לתגבור סעיף 83 בסכום של 210 מיליון ו-588 אלפי שח.

<חזי כהן: סעיף 83 זה הוצאות פיתוח אחרות.

משה גפני: מה זה?

<חזי כהן: בעצם בפנייה יש תגבור הרשאה לתקשוב הממשלתי בסך של 8 מיליון שקל, תגבור מערך הסייבר הלאומי בסך של 50 מיליון שקל.

משה גפני: אני רואה שהורדתם כסף ממשרד החינוך?

<חזי כהן: משרד החינוך מעביר את ההשתתפות שלו של 10 מיליון ו-588 אלפי שקל בפרויקט מסע – חינוך יהודי בתפוצות, פרויקט של הבאת סטודנטים יהודים מחו"ל לסימסטר - - -

משה גפני: למה הפנייה הזו מיועדת?

<חזי כהן: הפנייה נועדה לכמה מטרות: 1.

<חזי כהן: תקשוב ממשלתי 2.

<חזי כהן: פרויקט מסע 3.

<חזי כהן: מערך הסייבר, והשקעות שונות.

משה גפני: איך מסע נכנס לתוך העניינים האלה?

<חזי כהן: זו תוכנית פיתוח שכוללת הוצאות של משרדי ממשלה שונים.

<חזי כהן: גם משרד ראש הממשלה גם מסע וגם הסייבר נמצאים שניהם תחת משרד ראש הממשלה והם באותה תוכנית.

<חזי כהן: ו- 200 מיליון העברה לרמ"י.

<דניאל נצר: את זה אני אסביר.

<דניאל נצר: הפנייה כוללת 200 מיליון שקלים לטובת סבסוד פיתוח תשתיות בפרויקטים למגורים באזורי עדיפות לאומית ובפרויקטים של מחיר למשתכן.

משה גפני: משרד ראש הממשלה התחיל לבנות?

<דניאל נצר: לא.

<דניאל נצר: לא.

<דניאל נצר: הסעיף הזה הוא לא של משרד ראש הממשלה, זה של סעיף - - -

משה גפני: אני לא יכול לקבל פניות כאלה.

משה גפני: עם כל הכבוד.

משה גפני: הייתי דוחה את הפנייה הזו.

משה גפני: אנחנו, חברי הוועדה בחיי היום יום לא עובדים במשרדים, אתם לא יכולים להביא לפה פניות שכל אחד יהיה ממשהו אחר.

משה גפני: ברגע שאמרת פרויקט למגורים עלה לי בראש כחלון.

משה גפני: ברגע שאמרת את הנושא של משרד החינוך עלה לי בראש בנט.

משה גפני: אני מתחיל להיות מבולבל.

<חזי כהן: אני אסביר.

<חזי כהן: זה סעיף פיתוח שמבוסס על הרשאות להתחייב ותקצוב.

<קריאות: - - -

משה גפני: מכניסים פה כל מיני נושאים, אין קשר בין אחד לשני.

משה גפני: תסביר לי מה זו הפנייה הזו שעליה דיברת עכשיו, שיש כאן 200 מיליון שקל.

<דניאל נצר: אני אסביר.

<דניאל נצר: מכוח החלטות ממשלה ביישובים באזורי עדיפות לאומית ובפרויקטים של מחיר למשתכן, מגיע ליזמים סבסוד פיתוח לטובת התשתיות, לאותם פרויקטי מגורים.

משה גפני: עד כאן זה בסדר, זה משרד השיכון.

<דניאל נצר: משרד השיכון ורשות מקרקעי ישראל שגם משווקת.

<דניאל נצר: לכן התקציב הזה עובר לטובת רשות מקרקעי ישראל כדי שהיא תוכל לבצע את אותן פעולות.

<דניאל נצר: היישובים שבהם יש את אותם פרויקטים, למשל, הם: ירוחם, שדרות, שלומי, אופקים, מעלות, וכו' וכו'.

משה גפני: למה זו לא פנייה נפרדת?

משה גפני: למה זו פנייה ביחד עם הסייבר?

<דניאל נצר: כי זה בסעיף שכולל בתוכו פרויקטי פיתוח כוללים מכל מיני משרדי ממשלה.

<דניאל נצר: התוכנית הזו, 830401 משמשת את רמ"י כדי לממן את אותם פרויקטים - - -

עודד פורר: אולי זה הסייבר של רמ"י?

מיקי רוזנטל: אני לא מאשר את זה, אל תצביע.

משה גפני: אני אבקש מחברי הוועדה לתמוך בזה, אבל זו הפעם האחרונה שאני אביא לוועדה מין פנייה כזו שמביאה סל שאני בכלל לא יודע מה הקשר בין אחד לשני.

משה גפני: מי בעד אישור הפניות?

משה גפני: ירים את ידו.

משה גפני: בעד – 6

משה גפני: נמנעים – אין פניות 193, 194 ו-206 אושרו.

משה גפני: הפניות אושרו.

מיקי רוזנטל: רביזיה.

עודד פורר: גם אני מבקש רביזיה.

משה גפני: הפניות אושרו, יש רביזיות.

משה גפני: לא עושים את החיים קלים.

משה גפני: החיים קשים, אתם רואים מה שהולך פה.

משה גפני: גם אני לא מסכים לזה.

מיקי רוזנטל: אדוני לא היה צריך להביא את זה להצבעה.

משה גפני: אם זה לא היה דצמבר, לא הייתי מביא.

מיקי רוזנטל: לא, אבל יש דברים ענייניים, אתה רואה – אנחנו מאשרים אותם.

מיקי רוזנטל: זו לא פנייה שראוי להעביר אותה.

מיקי רוזנטל: סליחה, עם כל הכבוד.

משה גפני: מסכים לגמרי.

משה גפני: בסדר.

משה גפני: 195 עד 198 עמוד 51.

משה גפני: זה המנהל האזרחי?

משה גפני: תאום פעולות בשטחים.

<שירה עמיאל: הפנייה נועדה לתגבור תקציב מנהלת תיאום ופעולות בשטחים בסכום של 60 מיליון ו-850 אלפי שקלים, תקן כוח אדם, וכן התאמות פנימיות בתקציב בהתאם לביצוע.

<שירה עמיאל: עיקרי הפנייה – סך של 60 מיליון שקלים עבור תשלום לחברת מקורות בגין התקזזות על הפרשים בגבוה תעריפי המים, 650 אלף שקלים לסיוע ממוקד להגדלת היקף הבנייה לפי החלטת ממשלה 317 וכן תקן ו-200 אלף שקלים מהמשרד להגנת הסביבה בגין עובדת שעברה למנהל האזרחי.

מיקי רוזנטל: תקן אחד של עובדת מהמשרד לאיכות הסביבה שאין להם עובדים עבר למנהל האזרחי.

מיקי רוזנטל: לא ייאמן.

משה גפני: למה עברו תקנים למנהל האזרחי?

<שירה עמיאל: לצורך תגבור פעילות המנהל.

<שירה עמיאל: כפי שאתם ודאי מכירים, המנהל האזרחי בעצם - - -

משה גפני: אל"ף, אנחנו לא מכירים.

<שירה עמיאל: אז אני אעדכן.

<שירה עמיאל: המנהל האזרחי – יש בו נציגים ממשרדי הממשלה השונים והועברה העובדת הזו לצורך התחום הזה.

אילן גילאון: אני רוצה פירוט.

משה גפני: אנחנו, דרך אגב, על פי הנוהל מבקשים את הפירוט בכתב.

אילן גילאון: אני רוצה את הפירוט.

אילן גילאון: על מה?

משה גפני: מי בעד אישור הפניות?

משה גפני: מי נגד?

משה גפני: בעד – רוב

משה גפני: נמנעים – אין פניות 195–198 אושרו .

משה גפני: הפניות אושרו, יש רביזיה.

אילן גילאון: רביזיה.

משה גפני: 207 עד 210.

משה גפני: עמוד 60.

<תמר לוי בונה: הפנייה התקציבית נועדה כדי לתקצב סכום של 6 מיליון ו-500 אלף שקלים במזומן, 9 מיליון ו-935 אלף שח בהוצאה מותנית ו-11 מיליון ו-250 אלף שח בהרשאה להתחייב.

<תמר לוי בונה: עיקרי הפנייה: העברת 5 מיליון שקלים ו-400 אלף למתנדבים בחקלאות מתוקף החלטת ממשלה 1478, 15 מיליון בהרשאה מתוקף החלטת ממשלה 1170 לפיתוח נחלות בגולן, ו-600 אלף שקלים מתוקף החלטת ממשלה 2783 לדוקטורנטים הודים במנהל המחקר, וכן מיליון ו-100 שקלים מתוקף החלטת ממשלה 2397 לפיתוח חברתי עבור האוכלוסייה הבדואית בנגב.

איתן ברושי: זה כל ההעברות?

<תמר לוי בונה: זה עיקרי הפנייה.

<תמר לוי בונה: ישנן העברות נוספות.

איתן ברושי: מה יש עוד?

<תמר לוי בונה: יש 10 מיליון שקלים עבור מענקים לבצורת בצפון לחקלאים, ישנם כספים למחקרים בנושא קרקע ומים במנהל המחקר החקלאי וישנן התאמות ותקנות הרשאה.

<קריאות: - - -

איתן ברושי: מה זה סעיף 2- 350 אלפי שח?

איתן ברושי: פעולות חיצוניות.

<תמר לוי בונה: כן, זה מה שציינתי במנהל המחקר.

<תמר לוי בונה: זה עבור חוקרים במנהל המחקר שמייצגים את משרד החקלאות בפורומים בינלאומיים של מחקר חקלאי בעולם.

משה גפני: עוד שאלות?

משה גפני: אני עובר לפנייה הבאה ותכף אחזור לחקלאות.

משה גפני: מספר פנייה 222.

משה גפני: דיור ממשלתי.

משה גפני: עמוד 69.

<דניאל נצר: הפנייה נועדה במסגרת סעיף 51 של הדיור הממשלתי - - - הפנייה כוללת תוספת של 15 מיליון שקלים בהוצאה מותנית לטובת פרויקט העתקת המכון הגיאולוגי.

<דניאל נצר: מי שמממן את הפרויקט זו רשות מקרקעי ישראל והדיור ה - - - מנהל את הפרויקט.

<דניאל נצר: כמו כן יש תוספות של 137 מיליון שקלים בהרשאה להתחייב לטובת פתיחת התקשרויות חדשות בפרויקט ג'נרי 2, והקמת משרד המשפטים בקרית הממשלה.

מיקי רוזנטל: איפה יושב היום המכון הגיאולוגי?

<דניאל נצר: הוא יש בשנלר והוא מועבר עכשיו לקרית הממשלה.

מיקי רוזנטל: כמה עובדים יש שם?

עודד פורר: למה זה לא תוקצב מלכתחילה?

עודד פורר: הרי זה פרויקטים של בינוי, זה פרויקטים שמכירים אותם.

מיקי רוזנטל: זה נעשה בהסכמה עם העובדים?

<דניאל נצר: יש תקציב בבסיס לטובת הפרויקט.

<דניאל נצר: יש עוד אבני דרך שהיו מתוכננים לשנה הבאה.

<דניאל נצר: היזם הספיק להקדים אותם ולכן - - -

<קריאות: - - -

מיקי רוזנטל: יש הסכמה עם העובדים?

<דניאל נצר: ודאי.

משה גפני: רבותי, אני חוזר לחקלאות.

משה גפני: אין לי חשק להצביע על העברות לחקלאות, אבל אתם אומרים - - -פוליטיקה אתם עושים.

איתן ברושי: אני רוצה לשאול: הכל חשוב.

איתן ברושי: אם החקלאות היתה חשובה, המשרד היה נראה אחרת.

איתן ברושי: יש כאן ערבוב בין הבדואים ובין התקציב של המשרד.

איתן ברושי: למה אתם לא מפרידים את זה?

<תמר לוי בונה: כי זה תחת משרד החקלאות.

איתן ברושי: אבל זה לא אותו תקציב.

איתן ברושי: אתם עושים מהכל שקשוקה.

<תמר לוי בונה: לא, זה ממש לא המקרה.

<תמר לוי בונה: רשות הבדואים נמצאת שר החקלאות, תחת אותו סעיף תקציבי, והם יושבים בבית דגן שכם אל שכם יחד עם כל עובדי משרד החקלאות.

איתן ברושי: מה זה קשור?

איתן ברושי: אבל זה דברים נפרדים.

איתן ברושי: טוב שלא הבאתם גרעינים תורניים.

איתן ברושי: לא להצביע.

איתן ברושי: שיבוא לכן השר ויסביר.

איתן ברושי: ביום ראשון אני וגפני העלינו הצעת חוק לעידוד השקעות הון בחקלאות.

איתן ברושי: דחו אותה בחודש.

מירב בן ארי: אוי באמת, ברושי.

<קריאות: - - -

איתן ברושי: - - - נדחה את זה בחודש.

איתן ברושי: אין חקלאות בלי עידוד השקעות הון, אבל לא רק זה – הם גם משקרים, כי היתה התחייבות כולל של האוצר שבינואר 18 יהיה חוק ויהיה כסף.

איתן ברושי: אין חוק ואין כסף.

מיקי לוי: לא נעים לי להילחם בשביל הקואליציה אבל תראו, מדובר כאן ב-757 מיליוני שקל.

מיקי לוי: אם זה לא יעבור לחקלאות לכל נושא - - -

איתן ברושי: זה יעבור אבל שיזיעו קצת.

מיקי לוי: אבל אין זמן.

מיקי לוי: זה יחזור לאוצר.

משה גפני: מצביעים או לא מצביעים, איתן?

<קריאות: - - -

משה גפני: מי בעד אישור הפניות של משרד החקלאות?

משה גפני: 207 עד 210?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין פניות 207–210 אושרו.

משה גפני: הפניות אושרו.

משה גפני: יש לנו עכשיו את המכון הגיאולוגי.

עודד פורר: מבקש לדחות את זה להעברות הבאות.

משה גפני: אפשר.

מיקי רוזנטל: אבל יש כמה שאלות ענייניות בקשר לזה: 1.

מיקי רוזנטל: אם יש הסכם עם העובדים 2.

מיקי רוזנטל: מה עושים עם המבנה הקודם שהם פינו – האם מכרו אותו?

מיקי רוזנטל: וכו' וכו'.

<דניאל נצר: השטח בשנלר שבו היה המכון הגיאולוגי הקודם ישווק למגורים רגילים - - -

מיקי רוזנטל: זה היה אדמת מנהל?

<דניאל נצר: כן.

<דניאל נצר: לגבי העובדים – כן, יש הסכמות.

<דניאל נצר: בחודשים הקרובים כבר מאכלסים - - -

מיקי רוזנטל: יש הסכם עם העובדים.

מיקי רוזנטל: תודה.

משה גפני: אנחנו נצביע על זה בישיבה הבאה לבקשתו של חבר הכנסת עודד פורר.

משה גפני: אנחנו עוברים ל-224, עמוד 72.

משה גפני: ירושלים ומורשת.

<מעיין ספיבק: הפנייה נועדה לתקצוב סכום של 38 אלף ו-38 אלפי שקלים במזומן, ו-304 אלף ו-450 אלפי שקלים בהרשאה להתחייב לתקצוב ביצוע החלטות ממשלה שנושאן הוא פיתוחה הכלכלי והתיירותי של ירושלים, וכן תקצוב תוכניות של המשרד שמטרתן פיתוח אתרי מורשת.

מירב בן ארי: אתרי מורשת בירושלים או בכלל?

<מעיין ספיבק: עיקרי הפנייה - תקציב הרשאה להתחייב בסך של 200 מיליון שקלים בהתאם להחלטת ממשלה מספר 1483 מיום 2.6.2016 בנושא תוכנית היובל לפיתוח הכלכלי של ירושלים שמטרתה לקדם את פיתוח העיר ירושלים בתחומים אשר לה יתרון יחסי בהם.

<מעיין ספיבק: תקציב הרשאה להתחייב בסך של 10 מיליון ו-800 אלף אלפי שקלים ו-3.5 מיליון שקלים בהתאם להחלטת ממשלה מספר 3238 בנושא פיתוחה הכלכלי של ירושלים, תוכנית מרום.

<מעיין ספיבק: תקציב הרשאה להתחייב בסך של 50 מיליון שקלים בהתאם להחלטת ממשלה מספר 2678 מ-28 במאי, 2017, תוכנית לפיתוח אגן העיר העתיקה בירושלים.

משה גפני: תודה רבה.

משה גפני: שאלות?

משה גפני: מי בעד אישור הפנייה?

משה גפני: ירים את ידו.

משה גפני: בעד – רוב

משה גפני: נמנעים – אין פנייה 224 אושרה.

משה גפני: הפנייה אושרה.

משה גפני: 227 עד 228 עמוד 78.

משה גפני: למה אתם לא מביאים את הפניות שלכם יחד?

משה גפני: למה זה בנפרד, כל הזמן?

משה גפני: זו כבר פנייה שלישית או רביעית.

משה גפני: אתם לא רוצים להראות שמשרד התחבורה מקבל הרבה כסף?

משה גפני: כי אחרי זה כשיש פיתוח ויש - - - אתם אומרים שאתם עושים הכל.

משה גפני: אנחנו גם מביאים לכם כסף.

<אלי מורגנשטרן: הפנייה הזו כוללת, למעשה, 372 מיליון שקל במזומן ועוד 1.2 מיליארד בהרשאה להתחייב.

משה גפני: מסילת העמק?

<אלי מורגנשטרן: הפרויקט המרכזי זה מסילת העמק, מסילת עכו-כרמיאל, יש מסילה בכביש 531 - - -

מיקי רוזנטל: הרכבת הכי רווחית שהיתה פה אי פעם.

מיקי רוזנטל: זה יהיה יותר רווחי ברכבת לאילת.

<אלי מורגנשטרן: וכבישים עירוניים זה בעיקר הרשאה להתחייב, זה סלי פרויקטים שמשרד התחבורה - - -

משה גפני: מה זה תוכנית מספר 4 לדיור ולתחבורה ציבורית?

משה גפני: כולם עוסקים בדיור היום.

מיקי רוזנטל: כותבים על כל דבר "דיור" כי לוועדה יש אמפתיה גדולה לדיור, אבל זה לא שייך לדיור.

מיקי רוזנטל: הרי מה קורה?

מיקי רוזנטל: הם אישרו 80 אלף דירות, ואחת לא בנו.

מיקי רוזנטל: למה?

מיקי רוזנטל: כי אין לזה כבישים, ואין בתי ספר, אין כלום.

מיקי רוזנטל: בונים דירות על הנייר.

משה גפני: מי בעד אישור הפניות?

משה גפני: מי נגד?

משה גפני: הפניות אושרו.

משה גפני: בעד – רוב

משה גפני: נמנעים – אין פניות 227–228 אושרו.

משה גפני: הפניות אושרו.

משה גפני: אנחנו עוברים לעודפים.

משה גפני: בקשה מספר 04 018 – הלמ"ס.

<חזי כהן: מדובר בפניית עודפים של הלמ"ס בסכום של 4 מיליון ו-650 אלפי שח עבור מכרזים של אבטחת מידע בלמ"ס.

<חזי כהן: הלמ"ס מוגדר כתשתית מידע קריטית על ידי מערך הסייבר הלאומי, וככזה צריך רמות אבטחה מאוד גבוהות לנתונים אצלו.

<חזי כהן: מדובר בכסף בהתאם לביצוע של המכרזים.

משה גפני: מי בעד אישור העודף הזה?

משה גפני: בעד – רוב

משה גפני: נמנעים – אין פניה 04 018 אושרה.

משה גפני: אושר.

משה גפני: 09 008.

משה גפני: משרד החוץ.

<חזי כהן: מדובר בהעברה של עודפים משנת 2016 לשנת 2017 במשרד החוץ, בסכום של 23 מיליון ו-315 אלפי שח לטובת תשלום התחייבויות של הנציגויות, בהתאם למפורט לכם בדברי ההסבר.

מיקי רוזנטל: אירוח וביקורים של ראש הממשלה, עוד פעם.

מיקי רוזנטל: מה שהוא אמר זה אחד, ומה שכתוב זה משהו אחר.

<קריאות: - - -

מירב בן ארי: אמרת שזה של הנציגויות בחו"ל.

<חזי כהן: כן.

<חזי כהן: אני אסביר, יש פה גם את נציגי משרד החוץ ואם צריך הם יסבירו, גם.

משה גפני: מי כאן ממשרד החוץ?

<משה בן נון: בעיקרון מדובר על כספים ועודפים משנת 2016 שהם בעיקרון התחייבות על הפעולות שאנחנו עושים.

<משה בן נון: משרד החוץ בעיקרון מאגם בתוכו גם תשלומים של משרדים אחרים, גם בחו"ל וגם בארץ.

<משה בן נון: חלק מהסכומים שכתובים כאן, כמו 8 מיליון ו-880 זה - - - נציגויות בחו"ל.

<משה בן נון: מדובר על שכירויות, אחזקה, תפעול ושכר שאנחנו מבצעים בחו"ל.

<משה בן נון: חלק נוסף זה לפעילויות בארץ, עוד 8 מיליון, של פעילויות משותפות של משרדים, כמו אגרקסקו, שפתחנו, כמו עבודה מול משרד הכלכלה, וכו', שאנחנו מבצעים את התשלומים.

<משה בן נון: לגבי משרד ראש הממשלה ונסיעות רוה"מ אנחנו העברנו פירוט מלא של שנת 2016 על נסיעות - -

משה גפני: נכון.

<משה בן נון: - - שבו היה פירוט מלא, אותו אנחנו מבצעים ומשלמים.

<משה בן נון: בחלק מדרישות - - - משרד ראש הממשלה.

מיקי רוזנטל: מיליון שקל בביקור בניו יורק.

מיקי רוזנטל: אדוני - - -

<חזי כהן: זה לא רק נסיעות ראש ממשלה, זה גם נסיעות של שרים.

מיקי רוזנטל: יש פה ניסיון קלוקל להוריד באופן מלאכותי את עלויות נסיעות ראש הממשלה.

מיקי רוזנטל: אני אסביר.

מיקי רוזנטל: בסעיף אחד אומרים כמה עולה המטוס, בסעיף אחר אומרים כמה עולה האבטחה, בסעיף השלישי אומרים כמה עולה המלון, כדי שהציבור לא יידע.

מיקי רוזנטל: זה דבר שלא ייעשה.

מיקי רוזנטל: זה בסדר גמור שראש הממשלה נוסע לצרכים מדיניים.

מיקי רוזנטל: זכותו המלאה של הציבור לדעת כמה זה עולה לו.

<משה בן נון: חוץ מאשר עלויות אבטחה שמשולמות על ידי השב"כ, כל עלויות ראש הממשלה, וגם שרים, וגם מהאופוזיציה ומהקואליציה שנוסעים משולמות על ידי משרד החוץ אחרי שמקבלים התחייבות.

מיקי רוזנטל: אז מה אישרנו קודם?

מיקי רוזנטל: לפני חמש דקות הצבענו על 60 מיליון שקל תוספת לנסיעות ראש הממשלה.

מיקי רוזנטל: באיזה משרד זה היה?

<משה בן נון: משרד ראש הממשלה.

<משה בן נון: אני אסביר: אנחנו הגורם המשלם בחו"ל.

משה גפני: ההסברים הם מיותרים.

משה גפני: הם מיותרים.

משה גפני: מעלה חבר הכנסת רוזנטל טענה - - -

מיקי רוזנטל: אנחנו רוצים לדעת כמה עולות לציבור הישראלי הנסיעות - - -

משה גפני: מעלה חבר הכנסת רוזנטל טענה ואני רוצה תשובה על זה.

משה גפני: משרד החוץ – ההעברות ברורות.

משה גפני: הסברתם את ההעברות ואני רוצה להצביע.

משה גפני: מה שמעלה חבר הכנסת רוזנטל – הוא אומר שאת ההוצאות, אני לא מדבר על שב"כ ולא על ביטחון, אבל כמה עולה נסיעה גם של ראש ממשלה וגם שר – צריך שזה יהיה מדויק, בלי קשר להעברות שמעבירים אותן.

משה גפני: בפעם הבאה כשמשרד ראש הממשלה יבוא עם בקשה אני אבקש שתגידו כמה עולה נסיעה של ראש ממשלה.

משה גפני: מי בעד אישור הפנייה של העודף של משרד החוץ?

משה גפני: מי נגד?

משה גפני: בעד – רוב

משה גפני: נמנעים – אין פניה 09 008 אושרה.

משה גפני: העודף אושר.

משה גפני: אנחנו עוברים ל 70 015.

<יובל טלר חסון: הפנייה נועדה להעברת עודפים מחויבים בתקציב משרד הבינוי והשיכון.

אילן גילאון: רחמנא ליצלן, אני יודע שעוד כמה ימים מסתיימת השנה הזאת, 2017.

אילן גילאון: איך מבזבזים את הכסף הזה עד סוף השנה?

<יובל טלר חסון: הפנייה נועדה להעברת 4.3 מיליארד שקל בעודפים מחויבים.

משה גפני: שואל חבר הכנסת אילן גילאון איך אפשר לבזבז תוך שבועיים 4 וחצי מיליארד.

<יובל טלר חסון: אני יכול להבטיח לכם שהתקציב המיועד הוא לא תקציב שהולך להתבזבז, אלא תקציב שמועבר בין שנים כעודף מחויב.

<יובל טלר חסון: מרבית העודף הזה - -

משה גפני: זה עודפים, זה לא העברות.

<יובל טלר חסון: - - נובע מהכנסות מקבלנים.

<יובל טלר חסון: משרד השיכון מבצע עבודות פיתוח תשתיות.

<יובל טלר חסון: בזמן שהוא מבצע עבודות פיתוח תשתיות הוא משווק קרקע ומקבל מהקבלנים הכנסות לטובת פיתוח תשתיות.

<יובל טלר חסון: עבודת פיתוח התשתיות לא קורית במשך שנה אחת, אלא במשך בין שלוש לארבע שנים.

<יובל טלר חסון: לכן, מה שקורה פה זה שאנחנו מעבירים עודף שקיבלנו מקבלנים, קיבלנו אותו כהכנסה, הוא נכנס לתוך התקציב כעודף מחויב שנועד לעבודה ספציפית, הוא לא תקציב - - -

אילן גילאון: כדי שבסוף השנה הבאה תעשו את אותו תרגיל.

<יובל טלר חסון: זה לא שנעשה את אותו תרגיל - - -

אילן גילאון: זה מה - - - אם אתם לא מסוגלים לנצל את התקציב - - -

<יובל טלר חסון: זה לא תקציב.

אילן גילאון: באותה הזדמנות – אני רוצה לבקש משהו מהוועדה הנכבדה, ממשרד האוצר, ממדינת ישראל.

אילן גילאון: אני עוסק בנגישות.

אילן גילאון: אפשר לכתוב פה במקום, נניח 64 אלף אלפי שקלים – אפשר לכתוב 64 מיליון שקל, כדי שאנשים יבינו במה מדובר?

אילן גילאון: כל השפה המסובכת - - - אני חדש פה ואני רוצה לדעת - - -

<יובל טלר חסון: אני מסביר את העודף בפניה 70 014: בנוסף יש פה העברת עודף של תקציב של משקים סגורים בסך 50 מיליון שקל, אותו עודף שדיברתי עליו קודם, שלא חויב בשנה הקודמת אלא יחויב בשנה הנוכחית, וכן עודף בתקציב האשראי שהיה בעברו בסעיף 70, בסעיף הפיתוח של משרד הפיתוח, הועבר לתקציב הסיוע ואנחנו מעבירים את העודף כרגע לתקציב הפיתוח.

<יובל טלר חסון: תבוא בהמשך השנה פנייה להעברה לתקציב הסיוע, בשבוע הבא – לדעתי זה יישלח לוועדה עוד השבוע, שבה הכסף הזה מועבר לסעיף 42 שם ניתן האשראי.

<יובל טלר חסון: הכסף הזה מיועד למתן אשראי לזכאים במסגרת חוק הלוואות לדיור.

משה גפני: הודעה 70 014 – מי בעד הודעת העודפים?

משה גפני: ירים את ידו.

משה גפני: בעד – רוב

משה גפני: נמנעים – אין הודעה 70 014 אושרה.

משה גפני: ההודעה אושרה.

משה גפני: 70 015 – מי בעד אישור ההודעה?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין הודעה 70 015 אושרה.

משה גפני: תודה, ההודעה אושרה.

משה גפני: 22 004 בעמוד האחרון, של המשרד לשירותי דת, שאני עיכבתי הרבה זמן.

משה גפני: לגבי נושא שירותי קבורה.

משה גפני: יש שתי פניות.

משה גפני: את הפנייה הזאת אני מבקש להעביר, הם טוענים שהם כבר שילמו עם זה.

משה גפני: יש לי השגות גדולות על כל העניין הזה אבל אני חושב שאם אני מעכב את זה הלאה אז אני גורם נזק גם לקבלנים.

משה גפני: אז אני מבקש את אישור הוועדה לפנייה הזאת.

משה גפני: מי מסביר?

משה גפני: אתם לא בסדר.

משה גפני: הבעיה של הבוחרים שלי זה שאני איש ממלכתי.

משה גפני: הייתי צריך לעשות פה - - - לא חשוב.

<יובל טלר חסון: מדובר בהתקשרות שבוצעה לפני ארבע שנים במסגרת החלטת ממשלה לתמיכה בקבורה רוויה.

<יובל טלר חסון: התקציב המדובר הוא עודף מחויב שעובר בין שנים לטובת מימון של הרשאה להתחייב שיצאה כבר מהמשרד.

<יובל טלר חסון: בתי העלמין יצרו קשר עם קבלנים לטובת הקמת - - -

מירב בן ארי: מה זה קשור למשרד השיכון?

מירב בן ארי: הוא רק מציג.

<קריאות: זה לא משרד השיכון.

משה גפני: מי בעד אישור ההודעה הזו?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין הודעה 22 004 אושרה.

משה גפני: ההודעה אושרה.

משה גפני: לגבי הנושא של ים המלח, ששאל חבר הכנסת רוזנטל.

משה גפני: אני אמרתי שאני מגיש רביזיה, עד שלא תבואי עם התחייבות ברורה מהאנשים המוסמכים והממונים שהכסף הזה לא ייגרע מתקציב 2017.

<מיכל גלברט: אכן בדקתי את הנושא והכסף לא ייגרע.

<מיכל גלברט: כל המזומן שיידרש ב-2018 יתוקצב, לרבות, אם יידרש, ה- 60 מיליון שקלים הללו.

משה גפני: אז אני מסיר את הרביזיה והבקשה אושרה.

משה גפני: 36 016.

<יובל טלר חסון: משרד הכלכלה.

<יובל טלר חסון: מדובר בעודף מחויב בין העברה מ-2016 לשנת 2017.

<יובל טלר חסון: זה התקציב השוטף של משרד הכלכלה, יתרת העודפים המחויבים, בין אם זה תפעול, רשם האגודות השיתופיות, הכשרה מקצועית, תקציב המחלקה להכשרת הנדסאים ונציבות שוויון הזדמנויות.

משה גפני: שאלות?

משה גפני: מי בעד אישור ההודעה?

משה גפני: ירים את ידו.

משה גפני: בעד – רוב

משה גפני: נמנעים – אין הודעה 36 016 אושרה.

משה גפני: ההודעה אושרה.

משה גפני: אני מודה לכם, הישיבה נעולה.